**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

**Zákon**

z ... 2022,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z., zákona 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., nálezu Ústavného súdu Slovenskej republiky č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 215/2021 Z. z., zákona č. 265/2021 Z. z., zákona č. 283/2021 Z. z., zákona č. 355/2021 Z. z., zákona č. 397/2021 Z. z., zákona č. 412/2021 Z. z., zákona č. 431/2021 Z. z., zákona č. 454/2021 Z. z., zákona č. 92/2022 Z. z., zákona č. 125/2022 Z. z., zákona č. 248/2022 Z. z. a zákona č. 249/2022 Z. z. sa mení a dopĺňa takto:

1. Za § 148 sa vkladá § 148a, ktorý vrátane nadpisu znie:

**„§ 148a**

**Záložné právo**

1. Na zabezpečenie splatnej pohľadávky môže Sociálna poisťovňa rozhodnúť o zriadení záložného práva k predmetu záložného práva (ďalej len „záloh“), ktorý podlieha vymáhaniu pohľadávok podľa tohto zákona alebo podľa osobitného predpisu81) a ktorý
2. je vo vlastníctve dlžníka,
3. je právo alebo iná majetková hodnota dlžníka alebo
4. ktorý dlžník nadobudne v budúcnosti, a to aj vtedy, ak záloh vznikne v budúcnosti alebo jeho vznik závisí od splnenia podmienky.
5. Sociálna poisťovňa je oprávnená na účely zabezpečenia splatnej pohľadávky vyzvať dlžníka, aby predložil súpis svojho majetku. Dlžník je povinný tejto výzve v určenej lehote vyhovieť.
6. Hodnota zálohu musí byť primeraná sume pohľadávky, na zabezpečenie ktorej sa záložné právo zriaďuje. Ak v čase vydania rozhodnutia o zriadení záložného práva neexistuje záloh, ktorého hodnota je primeraná sume pohľadávky, môže Sociálna poisťovňa rozhodnúť o zriadení záložného práva aj na záloh vyššej hodnoty.
7. Na konanie vo veciach záložného práva sa vzťahujú ustanovenia o nedávkovom konaní podľa tretej časti, ak v odsekoch 5 až 12 nie je ustanovené inak.
8. Rozhodnutie o zriadení záložného práva okrem náležitostí podľa § 209 ods. 2 obsahuje
9. rodné priezvisko a rodné číslo dlžníka, ak je to nevyhnutné podľa osobitných predpisov,82a)
10. označenie pohľadávky,
11. označenie zálohu a
12. zákaz dlžníka, dlžníka dlžníka (ďalej len „poddlžník“) alebo osoby, ktorá eviduje predmet záložného práva, nakladať s predmetom záložného práva bez predchádzajúceho písomného súhlasu Sociálnej poisťovne.
13. Rozhodnutie o zriadení záložného práva sa doručuje
14. dlžníkovi,
15. poddlžníkovi, ak ide o záložné právo k pohľadávke; záložné právo k pohľadávke je účinné voči poddlžníkovi dňom doručenia rozhodnutia o zriadení záložného práva poddlžníkovi.
16. Proti rozhodnutiu o zriadení záložného práva môže dlžník podať v lehote 15 dní odo dňa jeho doručenia odvolanie. Rovnako môže podať odvolanie poddlžník z dôvodu preukázateľnej neexistencie pohľadávky alebo preukázateľného zániku pohľadávky, ktorá je zálohom. Odvolanie proti rozhodnutiu o zriadení založeného práva nemá odkladný účinok.
17. Rozhodnutie o zriadení záložného práva s vyznačenou vykonateľnosťou Sociálna poisťovňa zašle na zápis alebo registráciu podľa osobitného predpisu82b) príslušnému katastru nehnuteľností alebo príslušnému registru.
18. Právne úkony týkajúce sa zálohu po vydaní rozhodnutia o zriadení záložného práva možno vykonať len po predchádzajúcom súhlase Sociálnej poisťovne. To neplatí, ak ide o výkon záložného práva prednostným záložným veriteľom podľa osobitného predpisu.82c)
19. Rozhodnutie o zriadení záložného práva Sociálna poisťovňa zmení alebo zruší, ak
20. pohľadávka Sociálnej poisťovne, pre ktorú bolo záložné právo zriadené, bola uspokojená celkom alebo sčasti,
21. zanikol záloh,
22. zanikla pohľadávka iným spôsobom,
23. nastala skutočnosť podľa § 225e.
24. Rozhodnutie o zmene alebo zrušení rozhodnutia o zriadení záložného práva sa doručuje dlžníkovi a poddlžníkovi, ktorí proti nemu môžu v lehote 15 dní odo dňa doručenia podať odvolanie. Právoplatné rozhodnutie Sociálna poisťovňa doručuje na zápis alebo registráciu podľa osobitného predpisu.82b)
25. Ak odseky 1 až 11 neustanovujú inak, na záložné právo sa vzťahuje osobitný predpis.82c)“.

Poznámky pod čiarou k odkazom 82a až 82c znejú:

„82a) Napríklad zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.

82b) § 151e Občianskeho zákonníka v znení neskorších predpisov.

82c) § 151a až 151me Občianskeho zákonníka.“.

1. V § 178 ods. 1 sa písmeno a) dopĺňa dvadsiatym bodom, ktorý znie:

„20. vo veci záložného práva na zabezpečenie splatných pohľadávok.“.

1. V § 225g ods. 1 písm. b) sa za slovo „prikázanie“ vkladá slovo „bankovej“.
2. V§ 225g ods. 1 sa za písmeno b) vkladá nové písmeno c), ktoré znie:

„c) prikázaním inej peňažnej pohľadávky,“.

Doterajšie písmeno c) sa označuje ako písmeno d).

1. V § 225g sa odsek 1 dopĺňa písmenom e), ktoré znie:

„e) zadržaním vodičského preukazu.“.

1. Slová „prikázaním pohľadávky“ vo všetkých tvaroch sa v celom texte § 225j až 225l vrátane nadpisu nad § 225j nahrádzajú slovami „prikázaním bankovej pohľadávky“ v príslušnom tvare.
2. Za § 225l sa vkladá § 225la, ktorý vrátane nadpisu znie:

**„§ 225la**

**Vymáhanie pohľadávok prikázaním inej peňažnej pohľadávky**

1. Vymáhaniu pohľadávok prikázaním inej peňažnej pohľadávky podliehajú peňažné záväzky poddlžníkov, iné ako
2. peňažné pohľadávky z účtu vedeného v banke alebo pobočke zahraničnej banky,
3. peňažné prostriedky podľa § 225k.
4. Vymáhanie pohľadávok prikázaním inej peňažnej pohľadávky sa vykoná poukázaním peňažných prostriedkov poddlžníka zodpovedajúcich výške splatnej pohľadávky účastníka konania, najviac do výšky vymáhanej pohľadávky Sociálnej poisťovne, na účet príslušnej organizačnej zložky Sociálnej poisťovne určený v exekučnom príkaze na vymáhanie pohľadávok prikázaním inej peňažnej pohľadávky.
5. Príslušná organizačná zložka Sociálnej poisťovne doručí do vlastných rúk
6. poddlžníkovi príkaz na začatie vymáhania pohľadávok prikázaním inej peňažnej pohľadávky,
7. veriteľovi poddlžníka, ktorý je účastníkom konania, upovedomenie o začatí vymáhania pohľadávok prikázaním inej peňažnej pohľadávky, najviac do výšky vymáhanej pohľadávky Sociálnej poisťovne.
8. Príkaz na začatie vymáhania pohľadávok prikázaním inej peňažnej pohľadávky obsahuje
9. názov a sídlo organizačnej zložky Sociálnej poisťovne, ktorá príkaz na začatie vymáhania pohľadávok prikázaním inej peňažnej pohľadávky vydala,
10. číslo a dátum vydania príkazu na začatie vymáhania pohľadávok prikázaním inej peňažnej pohľadávky,
11. meno, priezvisko a adresu poddlžníka, ak je ním fyzická osoba, a obchodné meno a sídlo poddlžníka, ak je ním právnická osoba,
12. označenie exekučného titulu,
13. zákaz uhradiť pohľadávku účastníka konania, tento zákaz sa vzťahuje aj na záväzok poddlžníka voči účastníkovi konania, ktorý sa stane splatným až v budúcnosti,
14. meno, priezvisko, adresu a identifikačné číslo sociálneho zabezpečenia účastníka konania, ktorý je fyzickou osobou, alebo obchodné meno, sídlo a identifikačné číslo účastníka konania, ktorý je právnickou osobou,
15. sumu pohľadávky,
16. poučenie o tom, že proti príkazu na začatie vymáhania pohľadávok prikázaním inej peňažnej pohľadávky nie je prípustné odvolanie,
17. meno, priezvisko, funkciu, podpis oprávnenej osoby a odtlačok úradnej pečiatky alebo, ak sa príkaz na začatie vymáhania pohľadávok prikázaním inej peňažnej pohľadávky vyhotoví s použitím výpočtovej techniky, predtlačený odtlačok pečiatky Sociálnej poisťovne s uvedením mena, priezviska a funkcie oprávnenej osoby.
18. Príkaz na začatie vymáhania pohľadávok prikázaním inej peňažnej pohľadávky je právoplatný dňom jeho vydania a odvolanie proti nemu nie je prípustné.
19. Upovedomenie o začatí vymáhania pohľadávok prikázaním inej peňažnej pohľadávky obsahuje
20. názov a sídlo organizačnej zložky Sociálnej poisťovne, ktorá upovedomenie o začatí vymáhania pohľadávok prikázaním inej peňažnej pohľadávky vydala,
21. označenie exekučného titulu,
22. meno, priezvisko, adresu a identifikačné číslo sociálneho zabezpečenia účastníka konania, ktorý je fyzickou osobou, alebo obchodné meno, sídlo a identifikačné číslo účastníka konania, ktorý je právnickou osobou,
23. sumu pohľadávky,
24. výzvu na zaplatenie pohľadávky do ôsmich dní od doručenia upovedomenia o začatí vymáhania pohľadávok prikázaním inej peňažnej pohľadávky,
25. upozornenie, že ak pohľadávka nebude zaplatená v lehote podľa písmena e), príslušná organizačná zložka Sociálnej poisťovne pristúpi k vymáhaniu pohľadávok prikázaním inej peňažnej pohľadávky na základe exekučného príkazu na vymáhanie pohľadávok prikázaním inej peňažnej pohľadávky,
26. zákaz vymáhať pohľadávku od poddlžníka až do výšky vymáhanej pohľadávky Sociálnej poisťovne po doručení upovedomenia o začatí vymáhania pohľadávok prikázaním inej peňažnej pohľadávky,
27. informáciu, že upovedomenie o začatí vymáhania pohľadávok prikázaním inej peňažnej pohľadávky zostáva v platnosti do úplného uspokojenia vymáhanej pohľadávky a vzťahuje sa aj na inú peňažnú pohľadávku, ktorá vznikne v budúcnosti alebo sa stane splatnou v budúcnosti,
28. informáciu, že pohľadávka poddlžníka nepodlieha vymáhaniu pohľadávok prikázaním inej peňažnej pohľadávky, len za podmienok ustanovených v § 225k,
29. číslo účtu príslušnej organizačnej zložky Sociálnej poisťovne,
30. variabilný symbol a špecifický symbol,
31. poučenie o odvolaní proti upovedomeniu o začatí vymáhania pohľadávok prikázaním inej peňažnej pohľadávky vrátane poučenia, či rozhodnutie možno preskúmať súdom,
32. meno, priezvisko, funkciu, podpis oprávnenej osoby a odtlačok úradnej pečiatky alebo, ak sa upovedomenie o začatí vymáhania pohľadávok prikázaním inej peňažnej pohľadávky vyhotoví s použitím výpočtovej techniky, predtlačený odtlačok pečiatky Sociálnej poisťovne s uvedením mena, priezviska a funkcie oprávnenej osoby.
33. Príslušná organizačná zložka Sociálnej poisťovne po márnom uplynutí lehoty na podanie odvolania alebo po nadobudnutí právoplatnosti rozhodnutia, ktorým sa odvolanie zamietlo, vydá exekučný príkaz na vymáhanie pohľadávok prikázaním inej peňažnej pohľadávky.
34. Exekučný príkaz na vymáhanie pohľadávok prikázaním inej peňažnej pohľadávky obsahuje
35. názov a sídlo organizačnej zložky Sociálnej poisťovne, ktorá exekučný príkaz na vymáhanie pohľadávok prikázaním inej peňažnej pohľadávky vydala,
36. číslo a dátum vydania exekučného príkazu na vymáhanie pohľadávok prikázaním inej peňažnej pohľadávky,
37. meno, priezvisko a adresu poddlžníka, ak je fyzickou osobou, a obchodné meno a sídlo poddlžníka, ak je právnickou osobou,
38. meno, priezvisko, adresu a identifikačné číslo sociálneho zabezpečenia účastníka konania, ktorý je fyzickou osobou, alebo obchodné meno, sídlo a identifikačné číslo účastníka konania, ktorý je právnickou osobou,
39. sumu pohľadávky,
40. číslo účtu príslušnej organizačnej zložky Sociálnej poisťovne,
41. variabilný symbol a špecifický symbol,
42. poučenie o tom, že proti exekučnému príkazu na vymáhanie pohľadávok prikázaním inej peňažnej pohľadávky nie je prípustné odvolanie,
43. meno, priezvisko, funkciu, podpis oprávnenej osoby a odtlačok úradnej pečiatky alebo, ak sa exekučný príkaz na vymáhanie pohľadávok prikázaním inej peňažnej pohľadávky vyhotoví s použitím výpočtovej techniky, predtlačený odtlačok pečiatky Sociálnej poisťovne s uvedením mena, priezviska a funkcie oprávnenej osoby.
44. Exekučný príkaz na vymáhanie pohľadávok prikázaním inej peňažnej pohľadávky je právoplatný dňom jeho vydania a odvolanie proti nemu nie je prípustné.
45. Príslušná organizačná zložka Sociálnej poisťovne doručí do vlastných rúk exekučný príkaz na vymáhanie pohľadávok prikázaním inej peňažnej pohľadávky účastníkovi konania a poddlžníkovi.
46. Po doručení exekučného príkazu na vymáhanie pohľadávok prikázaním inej peňažnej pohľadávky je poddlžník povinný poukázať peňažné prostriedky zodpovedajúce výške splatnej pohľadávky účastníka konania, najviac do výšky vymáhanej pohľadávky Sociálnej poisťovne, a to na účet príslušnej organizačnej zložky Sociálnej poisťovne s uvedením variabilného symbolu a špecifického symbolu, ktorý je uvedený v exekučnom príkaze na vymáhanie pohľadávok prikázaním inej peňažnej pohľadávky. Ak poukázaná suma nepostačuje na uspokojenie vymáhanej pohľadávky Sociálnej poisťovne a ak pohľadávky účastníka konania voči poddlžníkovi sa stanú splatnými neskôr, poddlžník je povinný poukazovať peňažné prostriedky aj postupne, až do sumy vymáhanej pohľadávky Sociálnej poisťovne.
47. Ak poddlžník nesplní niektorú z povinností vyplývajúcich z odseku 4 písm. e) alebo odseku 11, stáva sa dlžníkom Sociálnej poisťovne, ktorá je oprávnená vymáhať od neho splatnú pohľadávku, najviac do výšky splatnej pohľadávky účastníka konania, spôsobom uvedeným v tomto zákone.
48. Plnením Sociálnej poisťovni sa poddlžník oslobodí od svojej povinnosti voči účastníkovi konania.“.
49. Za § 225m sa vkladá § 225ma, ktorý vrátane nadpisu znie:

**„§ 225ma**

**Vymáhanie pohľadávok zadržaním vodičského preukazu**

1. Sociálna poisťovňa je oprávnená uskutočniť vymáhanie pohľadávok zadržaním vodičského preukazu účastníka konania, ktorého príjmy nie sú priamo podmienené držbou vodičského preukazu.
2. Príslušná organizačná zložka Sociálnej poisťovne doručí do vlastných rúk účastníkovi konania upovedomenie o začatí vymáhania pohľadávok zadržaním vodičského preukazu.
3. Upovedomenie o začatí vymáhania pohľadávok zadržaním vodičského preukazu obsahuje
4. názov a sídlo organizačnej zložky Sociálnej poisťovne, ktorá upovedomenie o začatí vymáhania pohľadávok zadržaním vodičského preukazu vydala,
5. označenie exekučného titulu,
6. meno, priezvisko, adresu a identifikačné číslo sociálneho zabezpečenia účastníka konania,
7. sumu pohľadávky,
8. výzvu na zaplatenie pohľadávky do ôsmich dní od doručenia upovedomenia o začatí vymáhania pohľadávok zadržaním vodičského preukazu,
9. upozornenie, že ak pohľadávka nebude zaplatená v lehote podľa písmena e), príslušná organizačná zložka Sociálnej poisťovne pristúpi k vymáhaniu pohľadávok zadržaním vodičského preukazu na základe exekučného príkazu na vymáhanie pohľadávok zadržaním vodičského preukazu,
10. informáciu, že upovedomenie o začatí vymáhania pohľadávok zadržaním vodičského preukazu zostáva v platnosti do úplného uspokojenia vymáhanej pohľadávky,
11. číslo účtu príslušnej organizačnej zložky Sociálnej poisťovne,
12. variabilný symbol a špecifický symbol,
13. poučenie o odvolaní proti upovedomeniu o začatí vymáhania pohľadávok zadržaním vodičského preukazu vrátane poučenia, či rozhodnutie možno preskúmať súdom,
14. meno, priezvisko, funkciu, podpis oprávnenej osoby a odtlačok úradnej pečiatky alebo, ak sa upovedomenie o začatí vymáhania pohľadávok zadržaním vodičského preukazu vyhotoví s použitím výpočtovej techniky, predtlačený odtlačok pečiatky Sociálnej poisťovne s uvedením mena, priezviska a funkcie oprávnenej osoby.
15. Príslušná organizačná zložka Sociálnej poisťovne po márnom uplynutí lehoty na podanie odvolania alebo po nadobudnutí právoplatnosti rozhodnutia, ktorým sa odvolanie zamietlo, vydá exekučný príkaz na vymáhanie pohľadávok zadržaním vodičského preukazu, ktorým prikáže orgánu Policajného zboru, aby po doručení príkazu zadržal vodičský preukaz účastníka konania.
16. Exekučný príkaz na vymáhanie pohľadávok zadržaním vodičského preukazu obsahuje
17. názov a sídlo organizačnej zložky Sociálnej poisťovne, ktorá exekučný príkaz na vymáhanie pohľadávok zadržaním vodičského preukazu vydala,
18. číslo a dátum vydania exekučného príkazu na vymáhanie pohľadávok zadržaním vodičského preukazu,
19. označenie príslušného orgánu Policajného zboru,
20. meno, priezvisko, adresu a identifikačné číslo sociálneho zabezpečenia účastníka konania,
21. informáciu, že exekučný príkaz na vymáhanie pohľadávok zadržaním vodičského preukazu zostáva v platnosti do úplného uspokojenia vymáhanej pohľadávky,
22. poučenie o tom, že proti exekučnému príkazu na vymáhanie pohľadávok zadržaním vodičského preukazu nie je prípustné odvolanie,
23. meno, priezvisko, funkciu, podpis oprávnenej osoby a odtlačok úradnej pečiatky alebo, ak sa exekučný príkaz na vymáhanie pohľadávok zadržaním vodičského preukazu vyhotoví s použitím výpočtovej techniky, predtlačený odtlačok pečiatky Sociálnej poisťovne s uvedením mena, priezviska a funkcie oprávnenej osoby.
24. Exekučný príkaz na vymáhanie pohľadávok zadržaním vodičského preukazu je právoplatný dňom jeho vydania a odvolanie voči nemu nie je prípustné.
25. Príslušná organizačná zložka Sociálnej poisťovne doručí do vlastných rúk exekučný príkaz na vymáhanie pohľadávok zadržaním vodičského preukazu účastníkovi konania a orgánu Policajného zboru príslušnému podľa miesta pobytu účastníka konania.
26. Ak pominú dôvody na vymáhanie pohľadávok zadržaním vodičského preukazu, Sociálna poisťovňa vydá príkaz na vrátenie vodičského preukazu. Príkaz doručí orgánu Policajného zboru príslušnému podľa miesta pobytu účastníka konania a upovedomí o tom účastníka konania.“.
27. V § 239 ods. 1 sa za slová „§ 142 ods. 7,“ vkladajú slová „§ 148a ods. 2,“.
28. Za § 293fv sa vkladá § 293fw, ktorý vrátane nadpisu znie:

**„§ 293fw**

**Prechodné ustanovenie účinné od 1. februára 2023**

1. Sociálna poisťovňa nepredpíše penále alebo odpustí povinnosť zaplatiť predpísané penále, ktoré sa viaže na dlžné poistné a dlžné príspevky na starobné dôchodkové sporenie podľa osobitného predpisu1) za celé obdobie pred 1. júlom 2022, splatné do 31. januára 2023, ak toto dlžné poistné a dlžné príspevky na starobné dôchodkové sporenie boli v plnom rozsahu zaplatené do 31. augusta 2023; § 170 ods. 21 posledná veta sa vzťahuje rovnako.
2. Pôsobnosť podľa odseku 1 patrí vecne príslušnej pobočke, ktorá rozhoduje o uložení penále podľa § 178 ods. l písm. a) deviateho bodu.“.

**Čl. II**

Tento zákon nadobúda účinnosť 1. februára 2023.